ভূমিকম্প ঝুঁকি, প্রস্তুতি ও করণীয়

ভূমিকম্পের সচেতনতা ও প্রস্তুতি
ভূমিকম্পের সময় আসলে কতটুকু সময় পাওয়া যায় ?

ভূমিকম্পের সময় প্রথম যে কম্পন টের পাওয়া যায় তা হলো প্রাইমারি ওয়েভ বা P-wave. এর গতিবেগ ১-১৪ কিমি/সে পর্যন্ত হতে পারে। এরপর আসে সেকেন্ডারি ওয়েভ বা Shear wave যার গতিবেগ ১-৮ কিমি/সে। এ দু’টো বডি ওয়েভ (চিত্র-ঘ)। এছাড়া লাভ এবং রেলেই নামে আরো দু’টো ওয়েভ আছে যেগুলো সারফেস ওয়েভ এবং তুলনামূলকভাবে শ্লথগতিসম্পন্ন। আমরা ভূমিকম্পে যে ঘরবাড়ি, অবকাঠামো ধ্বংস হতে দেখি তার জন্য মূলত দায়ী সেকেন্ডারি ওয়েভ এবং সারফেস ওয়েভগুলো- কারণ, এগুলোই সবচেয়ে বেশি শক্তিশালী। এখন প্রাথমিক ভূ-কম্পন বা P-wave টের পাবার কতো সময় পর বাকিগুলো টের পাবেন? উত্তর হচ্ছে ব্যবধান খুব সামান্য। ধরুন আপনার অবস্থান ভূমিকম্পের এপিসেন্টার বা উৎপত্তিস্থল থেকে ২০০ কিমি দূরে। সেকেন্ডে যদি ১৪ কিমি বেগে P-wave আসে তবে ২০০ কিমি অতিক্রম করতে সময় নেবে প্রায় ১৪ সেকেন্ড। আর এরপর ৮ কিমি/সে বেগে সেকেন্ডারি ওয়েভ আসতে সময় নেবে প্রায় ২৫ সেকেন্ড। অর্থাৎ আপনি ভূমিকম্প টের পাবার মোটামুটি ১১ সেকেন্ডের ব্যবধানে ধ্বংসযজ্ঞ শুরু হয়ে যাবে। এর মধ্যেই আপনাকে আত্মরক্ষার জন্য প্রয়োজনীয় ব্যবস্থা নিতে হবে।

ভূমিকম্পের পূর্বে যা করণীয় :

- জাতীয় বিল্ডিং কোড অনুযায়ী অবকাঠামো নির্মান করা
- নিয়মিত ইউটিলিটি সার্ভিস যেমন- গ্যাস, পানি ও বিদ্যুতের লাইন সঠিক আছে কিনা তা পরীক্ষা করা।
- বাড়ী বা প্রতিষ্ঠানের জরুরী নির্গমন পথগুলি পূর্বেই চিহ্নিত করে রাখা যেন জরুরী অবস্থায় ব্যবহার করা যায়।
- বাড়ীতে বা প্রতিষ্ঠানের ভারী আসবাবপত্র সমূহ এ্যাংকর বা হুক দিয়ে আটকে রাখা যাতে ভূমিকম্পের সময় পড়ে না যায়।
- ভারী বস্তু যেমন সুটকেস, ব্যাগ, কার্টুন ও ব্যবহার্য অন্যান্য দ্রব্য সমুহ উপরে না রেখে ভুমিতে বা ফ্লোরে রাখা।
- জরুরী টেলিফোন নং যেমন ফায়ার সার্ভিস, এ্যাম্বুলেন্স, পুলিশ, হাসপাতাল, ক্লিনিক, ব্লাডব্যাংক ও অন্যান্য জরুরী ফোন Number সংরক্ষণ করা এবং দৃশ্যমান স্থানে প্রদর্শিত করার ব্যবস্থা করা।
- নিয়মিত অগ্নিনির্বাপন, উদ্ধার, ইভাকুয়েশন মহড়া পরিচালনা করা।
- দুর্যোগ ব্যবস্থাপনার উপর প্রশিক্ষণ গ্রহন করা।
- পরিবারের সদস্যদের সাথে দুর্যোগকালীন করণীয় সম্পর্কে আলোচনা করা
- জরুরী প্রয়োজনীয় সরঞ্জমাদি সংরক্ষণ করা, যেমন:টর্চলাইট , রেডিও (অতিরিক্ত ব্যাটারী সহ), বাঁশি , হ্যামার , হেলমেট/কুশন , শুকনো খাবার , খাবার পানি, ঔষধসমগ্রী, ফাষ্টএইড বক্স, মোবাইল ফোন, শিশুর যত্নের সামগ্রী ও অন্যান্য জরুরী সামগ্রী

ভূমিকম্পকালীন করণীয় বিষয়সমুহ

- আতংকগ্রস্থ না হয়ে ধীর স্থির থাকা। সম্ভব হলে পরিবারের সকলকে নিয়ে দ্রুত ঘর থেকে বের হয়ে খোলা জায়গায় আশ্রয় নেয়া।
- যদি ব্যক্তির অবস্থান কোন বহুতল ভবন, শপিং মল, থিয়েটার ব সহজে নির্গমন যোগ্য নয় এমন স্থানে হয়, সেক্ষেত্রে দৌড়ে বের হয়ে আসার চেষ্টা না করা।
- মাথায় হেলমেট /কূশন পরিধান করে দ্রুত শক্ত টেবিল, খাট এর নীচে আশ্রয় গ্রহণ করা অথবা কলাম বা বীমের পাশে আশ্রয় গ্রহণ করা।
- বুক সেলফ, আলমীরা বা শোকেস জাতীয় ভারী ফার্ণিচার এর নিকট থেকে নিরাপদ দূরত্বে থাকা ।
- রান্নাঘরে থাকলে দ্রুত গ্যাসের লাইন বন্ধ করে বের হয়ে আসা।
- সম্ভব হলে বিদ্যুৎ বা গ্যাসের লাইন সংযোগ বিচ্ছিন্ন করা বা সুইচ বন্দ করা।
- ঝুলন্ত কোন বস্তু (যেমন ঝাড়বাতি) বা জানালার নিকট থেকে নিরাপদ দূরত্বে অবস্থান করা।
- কখনও লিফট ব্যবহার না করা।
- ভবনের ছাদ, জানালা বা অন্য কোন স্থান থেকে লাফিয়ে না পড়া।
- ভবনের বাহিরে অবস্থানকালীন ভূমিকম্প হলে ভবনে প্রবেশ না করা এবং গাছপালা, বহুতল ভবন, ব্রীজ, বিদ্যুতের খুঁটি, সাইনবোর্ড বা অন্য কোন অবকাঠামোর নিকটে আশ্রয় না নিয়ে খোলা জায়গায় নিরাপদে অবস্থান করা।
- গাড়ীতে থাকলে গাড়ী থামিয়ে গাড়ীর ভিতর অবস্থান করা। এক্ষেত্রে ফ্লাইওভার, ওভারব্রীজ, বহুতল ভবন, বড় গাছপালা ও বিদ্যুতের খুঁটি থেকে দূরবর্তী খোলা স্থানে গাড়ী পার্কিং করা।
- নদী বা পুকুরে অবস্থান করলে দ্রুত উপরে উঠে আসা।

ভূমিকম্প পরবর্তী করনীয়

- মোবাইল ফোন বার বার ব্যবহার করে চার্জ নষ্ট করা যাবে না এক্ষেত্রে মোবাইল ফোনের চার্জ সংরক্ষণ করা।
- বড় ভারী কোন বস্তুর নীচে চাপা পড়লে অযথা টানা হেচড়া করে শরীরের শক্তি নিঃশেষ করা যাবে না, সেক্ষেত্রে জরুরী বাহিনীর সাহায্য পাবার জন্য কমপক্ষে ৭২ ঘন্টা বেঁচে থাকার চেষ্টা করতে হবে।
- মূল্যবান দ্রব্যসামগ্রী আনার জন্য পুনরায় রুমে বা ভবনে প্রবেশ করা যাবে না বা সময় নষ্ট করা যাবে না, মনে রাখতে হবে সম্পদের চেয়ে জীবনের মূল্য অনেক বেশী।
- ভূমিকম্পের প্রথম ঝাকুনীর পর পূনরায় ঝাকূনী হতে পারে, সেজন্য বাহিরে খোলা জায়গায় একত্রিত হওয়া এবং অবস্থান গ্রহন করা।
- ফাটল ধরা কোন ভবনে প্রবেশ না করা।
- গ্যাস, বৈদ্যুতিক গোলযোগ বা রাসায়নিক বিক্রিয়ার কোন ঝুঁকি থাকলে নিরাপদে অবস্থান করা।
- সর্বশেষ পরিস্থিতি জানতে রেডিও ও অন্য বেতার বার্তা শোনা।
- জরুরী বাহিনীকে উদ্ধার তৎপরতায় সার্বিক সহযোগিতা করা।
- প্রশিক্ষণ না থাকলে চাপা পড়া রোগীকে টেনে হেচড়ে বের না করা।
- প্রশিক্ষিত হলে আহতব্যক্তিকে স্বাস্থ্য সেবা প্রদান করা।
- অগ্নি নির্বাপন, উদ্ধার, প্রাথমিক চিকিৎসা ইত্যাদি সেবামূলক কাজে অংশগ্রহণ করা
- দুর্গত মানুষের আশ্রয়, খাদ্য ও বিশুদ্ধ পানির ব্যবস্থা করা।
- পর্যাপ্ত সংখ্যক স্বেচ্ছাসেবক সংগঠিত করা।
- এলাকার রাস্তাঘাটের প্রতিবন্ধকতা অপসারণ ও পূনঃ নির্মানের ব্যবস্থা করা।
- আইন শৃঙ্খলা রক্ষার্থে প্রয়োজনীয় সহযোগিতা করা।
- উদ্ধারকারী ও অন্যান্য সংস্থাকে প্রয়োজনীয় তথ্য দিয়ে সহযোগিতা করা।
- আহত, অসহায় ও সর্বহারা মানুষদের সান্তনা প্রদানের মাধ্যমে মনোবল ঠিক রাখা।
- মৃত ব্যক্তিদের সৎকার করা এবং মৃত গবাদি পশু মাটিতে পুঁতে ফেলা।
- ক্ষতিগ্রস্থ বিদ্যুৎ লাইন, গ্যাস লাইন,পয়ঃনিষ্কাশন লাইন ইত্যাদি মেরামত ও পুনঃস্থাপনের ব্যবস্থা করা। মনে রাখতে হবে যে, ভাঙ্গা বৈদ্যুতিক খুঁটি.তার ইত্যাদি পরীক্ষা না করে তাতে হাত দেওয়া যাবে না।
- ত্রান সামগ্রী সুষ্ঠু বিতরণে সহায়তা করা।
- ধ্বংসস্তুপ ও আবর্জনা অপসারণের ব্যবস্থা করা।
- সরকারি পর্যায়ে বিভিন্ন সেবামূলক সংস্থার কাজের মধ্যে সমন্বয় করা।
- আপনি যদি কোন আবদ্ধ কক্ষে আটকা পড়ে থাকেন এবং আপনার ডাক উদ্ধারকারীগন শুনতে না পায় তাহলে শক্তকোন কিছু দিয়ে শক্ত জায়গায় জোরে জোরে আঘাত করে উদ্ধারকারীদের মনোযোগ আকর্ষণ করার চেষ্ঠা করুণ।

ভূমিকম্পের সচেতনতা :

তাই ভূমিকম্প টের পেলে সবার আগে যেটা করবেন, তা হলো, আপনার গায়ে যাতে কিছু না এসে পড়ে। চিন্তা করুন, ভূমিকম্পের সময় আপনি যে দালানটিতে আছেন, সেটা যদি ভেঙেই পড়ে, তবে তারও অনেক আগেই আপনার ফ্লোরের ওপর শোকেস, টিভি, হাঁড়ি-পাতিল, প্লেট খোরা আর ঘরের অন্যান্য সব ভারী ভারী জিনিস পড়তে থাকবে। কাজেই আপনার প্রথম কাজ হলো, এসবের হাত থেকে নিজেকে রক্ষা করা; আরো ভেঙে বললে, মাথাটাকে রক্ষা করা। সবচেয়ে নিরাপদ হলো ডাইনিং টেবিল বা খাটের নিচে ঢুকে পড়া। একটা প্রোটেকশন নেয়া। আরেকটু পরিস্কার করে বললে, আপনার চারপাশে যেন একটা খোলামেলা ত্রিমাত্রিক স্পেস থাকে। বিল্ডিং হেলে পড়ুক আর ধ্বসে পড়ুক, এই স্পেসটা পরবর্তিতে আপনার উদ্ধার হবার সম্ভাবনাকে অনেকগুন বাড়িয়ে দেবে। আরো কিছু পদক্ষেপ নিতে পারেন। ১. ভূমিকম্প হলে সবাই মিলে কোথায় ঢুকবেন সেটা আগে থেকেই ঠিক করে রাখুন। বড় ডাইনিং টেবিল থাকলে সেটার নিচেই সবচেয়ে ভালো। উঁচু খাট থাকলে সেটাও খুব ভালো, বিশেষ করে ম্যাট্রেস (চাপ শোষন করবে) আর শক্ত পাটাতন থাকলে তো কথাই নেই। ২. আর লাগবে ভূমিকম্প সারভাইবাল কিট -- মিনিমাম, একটা টর্চ লাইট, দুই পাউন্ড টোস্ট বিস্কিট আর এক বোতল পানি। এগুলোকে আশ্রয় নেয়ার জন্য ঠিক করা জায়গাটার ধারেকাছে কোথাও রাখুন, যাতে ভূমিকম্পের সময় আশ্রয় নিলে হাতের নাগালে থাকে। ৩. বড় ভূমিকম্প একবার হয়েই শেষ না, কয়েকদিন ধরে বারবার হয়। মাঝে মাঝে আফটারম্যাথ মুল ভূমিকম্পের চেয়ে ভয়াবহ হতে পারে। কাজেই একবার বড় ভূমিকম্প হলে পরের কয়েক রাতে ঘুমানোর সময় মাথার কাছে একটা কাঁথা রাখুন, সময়মতো সবচেয়ে জরুরি মাথাটাকে ঢেকে রাখুন। ৪. ভূমিকম্পে আগুন ছড়ায়, বাংলাদেশে কাঠের বাড়ি কম বলে এটার সম্ভাবনা একসময় কম ছিলো, কিন্তু এখন যেরকম ঘিঞ্জি ইলেকট্রিক আর গ্যাসের লাইন, এক জায়গায় আগুন লাগলে দাবানল হয়ে যাবে। সবচেয়ে মারাত্নক হলো গ্যাস, এক বাসায় আগুল লাগলে, মুহুর্তে আশপাশের বাসায় গ্যাসের লাইনের মাধ্যমে সেটা ছড়িয়ে পড়বে। কাজেই প্রয়োজনের সময়টুকু ছাড়া, বাকী সময় গ্যাসের মেইন সুইচ অবশ্যই বন্ধ রাখবেন।

হোম | ফিরুন | যোগাযোগ